Primarul Cătălin Coman anunță că la Fălticeni va începe cel mai mare proiect de asfaltare a străzilor
Primăria Fălticeni va începe cel mai mare proiect de asfaltare a străzilor din acest municipiu. Primarul Cătălin Coman a precizat că în total vor fi asfaltate șapte străzi din Fălticeni, unele dintre cele mai ample lucrări urmând să se realizeze pentru modernizarea străzii Sucevei. Cătălin Coman a precizat că tot în acest proiect vor mai fi asfaltate străzile Republicii, 13 Decembrie, Armatei, Dimitrie Leonida și Revoluției. El a mai precizat că proiectul este finanțat cu fonduri europene și are o valoare de 20 de milioane de lei. "Lucrările pentru reabilitarea capitală a celor străzi vor dura doi ani, până în martie 2026. Trebuie spus că avem deja finanțarea asigurată, proiectul tehnic și studiul de fezabilitate sunt finalizate și am organizat și licitația pentru lucrări", a declarat primarul municipiului Fălticeni.